Vilhjálmur Egilsson rektor Háskólans á Bifröst og Kolbeinn Pálsson frá Golfklúbbnum Glanna í Norðurárdal undirrituðu á dögunum samning sem kveður á um samstarf golfklúbbsins og Hótel Bifrastar , sem rekið er af skólanum . Tilgangurinn er að vekja athygli á golfvellinum Glanna og auka þannig við afþreyingarmöguleika í ferðaþjónustu á svæðinu . Hótel Bifröst og golfvöllurinn Glanni eru staðsettir sitthvorum megin við þjóðveginn og samvinna skapar því mikla möguleika til þess að bæta þjónustu við golfáhugamenn , sumarbústaðafólk og almennt ferðafólk á leið um Norðurárdal . Hótel Bifröst mun hafa umsjón með notkun á golfvellinum og annast þjónustu vegna veitinga og gistingar fyrir notendur vallarins .